CELEX: 31984D0403
Language: el
Date: 1984-07-13 00:00:00
Title: 84/403/ΕΟΚ: Απόφαση της Επιτροπής της 13ης Ιουλίου 1984 σχετικά με την εφαρμογή της μεταρρύθμισης των γεωργικών διαρθρώσεων στο Ηνωμένο Βασίλειο σύμφωνα με τις οδηγίες του Συμβουλίου 72/159/ΕΟΚ και 72/160/ΕΟΚ (Το κείμενο στην αγγλική γλώσσα είναι το μόνο αυθεντικό)

Avis juridique important

|

31984D0403

84/403/ΕΟΚ: Απόφαση της Επιτροπής της 13ης Ιουλίου 1984 σχετικά με την εφαρμογή της μεταρρύθμισης των γεωργικών διαρθρώσεων στο Ηνωμένο Βασίλειο σύμφωνα με τις οδηγίες του Συμβουλίου 72/159/ΕΟΚ και 72/160/ΕΟΚ (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 213 της 09/08/1984 σ. 0042 - 0042

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Ιουλίου 1984  σχετικά με την εφαρμογή της μεταρρύθμισης των γεωργικών διαρθρώσεων στο Ηνωμένο Βασίλειο σύμφωνα με τις οδηγίες του Συμβουλίου 72/159/ΕΟΚ και 72/160/ΕΟΚ  (Το κείμενο στην αγγλική γλώσσα είναι το μόνο αυθεντικό)  (84/403/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 84/140/ΕΟΚ (2), και ιδίως το άρθρο 18 παράγραφος 3,  την οδηγία 72/160/ΕΟΚ του Συμβουλίου της 17ης Απριλίου 1972 περί ενθαρρύνσεως όσον αφορά την παύση της γεωργικής δραστηριότητας και τη διάθεση της χρησιμοποιούμενης γεωργικής έκτασης με σκοπό τη βελτίωση των διαρθρώσεων (3), όπως τροποποιήθηκε τελευταία από την οδηγία 84/140/ΕΟΚ, και ιδίως το άρθρο 9 παράγραφος 3,  Εκτιμώντας:  ότι η κυβέρνηση του Ηνωμένου Βασιλείου ανακοίνωσε, σύμφωνα με το άρθρο 17 παράγραφος 4 της οδηγίας 72/159/ΕΟΚ και με το άρθρο 8 παράγραφος 4 της οδηγίας 72/160/ΕΟΚ, τις ακόλουθες κανονιστικές ή διοικητικές διατάξεις:  - καταστατικοί κανόνες της Βορείου Ιρλανδίας αριθ. 108 του 1984 σχετικά με τη βελτίωση των βοσκοτόπων (Βόρειος Ιρλανδία),  - καταστατική πράξη αριθ. 1882 του 1983 σχετικά με το πρόγραμμα γεωργικής διάρθρωσης (αποζημίωση για παύση εκμετάλλευσης) (παράταση της διάρκειας)·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ και το άρθρο 9 παράγραφος 3 της οδηγίας 72/160/ΕΟΚ, η Επιτροπή πρέπει να αποφασίσει αν, συναρτήσει του συμφώνου των κανονιστικών ή διοικητικών διατάξεων που ανακοινώθηκαν στις προαναφερθείσες οδηγίες και λαμβάνοντας υπόψη τους στόχους των οδηγιών αυτών, καθώς και τον απαραίτητο δεσμό μεταξύ των διαφόρων μέτρων, συγκεντρώνονται οι όροι χρηματοδοτικής συμμετοχής της Κοινότητας·  ότι οι προαναφερθείσες κανονιστικές ή διοικητικές διατάξεις ανταποκρίνονται στους όρους και τους στόχους των οδηγιών 72/159/ΕΟΚ και 72/160/ΕΟΚ·  ότι για τα χρηματοδοτικά θέματα ζητήθηκε η γνώμη της Επιτροπής του Ευρωπαϊκού Γεωργικόυ Ταμείου Προσανατολισμού και Εγγυήσεων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι κανονιστικές ή διοικητικές διατάξεις που αναφέρονται στις αιτιολογίες και αφορούν την εφαρμογή στο Ηνωμένο Βασίλειο των οδηγιών 72/159/ΕΟΚ και 72/160/ΕΟΚ πληρούν τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ και στο άρθρο 6 της οδηγίας 72/160/ΕΟΚ.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 13 Ιουλίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 72 της 15. 3. 1984, σ. 24.  (3) ΕΕ αριθ. L 96 της 23. 4. 1972, σ. 9.